**1.芣 苢**

《诗经·国风·周南》

采采芣苢，薄言采之。

采采芣苢，薄言有之。

采采芣苢，薄言掇之。

采采芣苢，薄言捋之。

采采芣苢，薄言袺之。

采采芣苢，薄言襭之。

**2.七月**

《诗经·国风·豳风》

　　七月流火，九月授衣。一之日觱发，二之日栗烈。无衣无褐，何以卒岁。三之日于耜，四之日举趾。同我妇子，馌彼南亩，田畯至喜。

　　七月流火，九月授衣。春日载阳，有鸣仓庚。女执懿筐，遵彼微行，爰求柔桑。春日迟迟，采蘩祁祁。女心伤悲，殆及公子同归。

　　七月流火，八月萑苇。蚕月条桑，取彼斧斨，以伐远扬，猗彼女桑。七月鸣鵙，八月载绩。载玄载黄，我朱孔阳，为公子裳。

　　四月秀葽，五月鸣蜩。八月其获，十月陨箨。一之日于貉，取彼狐狸，为公子裘。二之日其同，载缵武功，言私其豵，献豣于公。

　　五月斯螽动股，六月莎鸡振羽，七月在野，八月在宇，九月在户，十月蟋蟀入我床下。穹窒熏鼠，塞向墐户。嗟我妇子，曰为改岁，入此室处。

　　六月食郁及薁，七月亨葵及菽，八月剥枣，十月获稻，为此春酒，以介眉寿。七月食瓜，八月断壶，九月叔苴，采荼薪樗，食我农夫。

　　九月筑场圃，十月纳禾稼。黍稷重穋，禾麻菽麦。嗟我农夫，我稼既同，上入执宫功。昼尔于茅，宵尔索綯。亟其乘屋，其始播百谷。

　　二之日凿冰冲冲，三之日纳于凌阴。四之日其蚤，献羔祭韭。九月肃霜，十月涤场。朋酒斯飨，曰杀羔羊。跻彼公堂，称彼兕觥，万寿无疆。

3.**[东门之池](https://so.gushiwen.cn/shiwenv_b2cb5220d9d2.aspx%22%20%5Ct%20%22_blank)**

《诗经·国风·陈风》

东门之池，可以沤麻。彼美淑姬，可与晤歌。
东门之池，可以沤纻。彼美淑姬，可与晤语。
东门之池，可以沤菅。彼美淑姬，可与晤言。

**4.蒹葭**

《诗经·国风·秦风》

蒹葭苍苍，白露为霜。所谓伊人，在水一方。溯洄从之，道阻且长。溯游从之，宛在水中央。

蒹葭凄凄，白露未晞。所谓伊人，在水之湄。溯洄从之，道阻且跻。溯游从之，宛在水中坻。

蒹葭采采，白露未已。所谓伊人，在水之涘。溯洄从之，道阻且右。溯游从之，宛在水中沚

**5.龟虽寿**

〔三国〕曹 操

神龟虽寿，犹有竟时。

螣蛇乘雾，终为土灰。

老骥伏枥，志在千里。

烈士暮年，壮心不已。

盈缩之期，不但在天；

养怡之福，可得永年。

幸甚至哉，歌以咏志。

**6.七哀诗（其一）**

〔三国〕王 粲

西京乱无象，豺虎方遘患。

复弃中国去，委身适荆蛮。

亲戚对我悲，朋友相追攀。

出门无所见，白骨蔽平原。

路有饥妇人，抱子弃草间。

顾闻号泣声，挥涕独不还。

未知身死处，何能两相完？

驱马弃之去，不忍听此言。

南登霸陵岸，回首望长安。

悟彼下泉人，喟然伤心肝。

**7.读《山海经》**

［东晋］陶渊明

 精卫衔微木，将以填沧海。

 刑天舞干戚，猛志固常在。

 同物既无虑，化去不复悔。

 徒设在昔心，良辰讵可待。

8.**[归园田居（其六](https://so.gushiwen.cn/shiwenv_d8ba8f8b4770.aspx%22%20%5Ct%20%22_blank)）**

【东[晋](https://so.gushiwen.org/shiwen/default.aspx?cstr=%e9%ad%8f%e6%99%8b)】[陶渊明](https://so.gushiwen.org/search.aspx?value=%e9%99%b6%e6%b8%8a%e6%98%8e)

种苗在东皋，苗生满阡陌。
虽有荷锄倦，浊酒聊自适。
日暮巾柴车，路暗光已夕。
归人望烟火，稚子候檐隙。
问君亦何为，百年会有役。
但愿桑麻成，蚕月得纺绩。
素心正如此，开径望三益。

**9.扶风歌**

【魏晋】 刘琨

南山石嵬嵬。

松柏何离离。

上枝拂青云。

中心十数围。

洛阳发中梁。

松树窃自悲。

斧锯截是松。

松树东西摧。

特作四轮车。

载至洛阳宫。

观者莫不叹。

问是何山材。

谁能刻镂此。

公输与鲁班。

被之用丹漆。

熏用苏合香。

本自南山松。

今为宫殿梁。

**10.拟咏怀（其十一）**

［南北朝］庾 信

 摇落秋为气，凄凉多怨情。

 啼枯湘水竹，哭坏杞梁城。

 天亡遭愤战，日蹙值愁兵。

 直虹朝映垒，长星夜落营。

 楚歌饶恨曲，南风多死声。

 眼前一杯酒，谁论身后名！

**11.陇头歌辞**

北朝乐府民歌

其一

陇头流水，流离山下。念吾一身，飘然旷野。

其二

朝发欣城，暮宿陇头。寒不能语，舌卷入喉。

其三

陇头流水，鸣声幽咽。遥望秦川，心肝断绝。

**12.送魏大从军**

〔唐〕陈子昂

匈奴犹未灭，魏绛复从戎。

怅别三河道，言追六郡雄。

雁山横代北，狐塞接云中。

勿使燕然上，惟留汉将功。

**13.山中**

【唐】王勃

长江悲已滞，万里念将归。

况属高风晚，山山黄叶飞。

**14.送魏万之京**

［唐］李 颀

朝闻游子唱离歌，昨夜微霜初渡河。

鸿雁不堪愁里听，云山况是客中过。

关城树色催寒近，御苑砧声向晚多。

莫见长安行乐处，空令岁月易蹉跎。

**15.从军行**

［唐］杨 炯

烽火照西京，心中自不平。

牙璋辞凤阙，铁骑绕龙城。

雪暗凋旗画，风多杂鼓声。

宁为百夫长，胜作一书生。

**16.与诸子登岘山**

［唐］孟浩然

人事有代谢，往来成古今。

江山留胜迹，我辈复登临。

水落鱼梁浅，天寒梦泽深。

羊公碑尚在，读罢泪沾襟。

**17.宿桐庐江寄广陵旧游**

【唐】 孟浩然

山暝听猿愁，沧江急夜流。

风鸣两岸叶，月照一孤舟。

建德非吾土，维扬忆旧游。

还将两行泪，遥寄海西头。

**18.割飞二刀子歌**

【[唐](https://www.gushimi.org/shiren/tangdai/%22%20%5Co%20%22%E5%94%90%E4%BB%A3)】 [卢纶](https://www.gushimi.org/shiren/252.html%22%20%5Co%20%22%E5%8D%A2%E7%BA%B6)

我家有翦刀，人云鬼国铁。

裁罗裁绮无钝时，用来三年一股折。

南中匠人淳用钢，再令盘屈随手伤。

改锻割飞二刀子，色迎霁雪锋含霜。

两条神物秋冰薄，刃淬初蟾鞘金错。

越戟吴钩不足夸，斩犀切玉应怀怍。

日试曾磨汉水边，掌中恄栗声冷然。

神惊魄悸却收得，刃头已吐微微烟。

刀乎刀乎何烨烨，魑魅须藏怪须慑。

若非良工变尔形，只向裁缝委箱箧。

**19.春中田园作**

【唐】王维

屋上春鸠鸣，村边杏花白。

持斧伐远扬，荷锄觇泉脉。

归燕识故巢，旧人看新历。

临觞忽不御，惆怅远行客。

**20.渭川田家**

【唐】王维

斜阳照墟落，穷巷牛羊归。

野老念牧童，倚杖候荆扉。

雉雊麦苗秀，蚕眠桑叶稀。

田夫荷锄至，相见语依依。

即此羡闲逸，怅然吟式微。

**21.新晴野望**

［唐］王维

 新晴原野旷，极目无氛垢。

 郭门临渡头，村树连溪口。

 白水明田外，碧峰出山后。

 农月无闲人，倾家事南亩。

**22.少年行（其二）**

【唐】王维

出身仕汉羽林郎，初随骠骑战渔阳。

孰知不向边庭苦，纵死犹闻侠骨香。

23.**[秋浦歌十七首（其十四](https://so.gushiwen.cn/shiwenv_8c3f69e79d33.aspx%22%20%5Ct%20%22_blank)）**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[李白](https://so.gushiwen.org/search.aspx?value=%e6%9d%8e%e7%99%bd)

炉火照天地，红星乱紫烟。
赧郎明月夜，歌曲动寒川。

24.**[丁督护歌](https://so.gushiwen.cn/shiwenv_c986f94edff2.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[李白](https://so.gushiwen.org/search.aspx?value=%e6%9d%8e%e7%99%bd)

云阳上征去，两岸饶商贾。
吴牛喘月时，拖船一何苦。
水浊不可饮，壶浆半成土。
一唱都护歌，心摧泪如雨。
万人凿盘石，无由达江浒。
君看石芒砀，掩泪悲千古。

25.**[下泾县陵阳溪至涩滩](https://so.gushiwen.cn/shiwenv_78f8dd2bbbca.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[李白](https://so.gushiwen.org/search.aspx?value=%e6%9d%8e%e7%99%bd)

涩滩鸣嘈嘈，两山足猿猱。
白波若卷雪，侧足不容舠。
渔子与舟人，撑折万张篙。

**26.宣州谢朓楼饯别校书叔云**

【唐】李白

弃我去者，昨日之日不可留；

乱我心者，今日之日多烦忧。

长风万里送秋雁，对此可以酣高楼。

蓬莱文章建安骨，中间小谢又清发。

俱怀逸兴壮思飞，欲上青天览明月。

抽刀断水水更流，举杯消愁愁更愁。

人生在世不称意，明朝散发弄扁舟。

**27.古朗月行**

［唐］李白

 小时不识月，呼作白玉盘。

 又疑瑶台镜，飞在青云端。

 仙人垂两足，桂树何团团。

 白兔捣药成，问言与谁餐？

 蟾蜍蚀圆影，大明夜已残。

 羿昔落九乌，天人清且安。

 阴精此沦惑，去去不足观。

 忧来其如何？凄怆摧心肝。

**28.又于韦处乞大邑瓷碗**

【唐】杜甫

大邑烧瓷轻且坚，扣如哀玉锦城传。

君家白碗胜霜雪，急送茅斋也可怜。

**29.登楼**

［唐］杜甫

花近高楼伤客心，万方多难此登临。

锦江春色来天地，玉垒浮云变古今。

北极朝廷终不改，西山寇盗莫相侵。

可怜后主还祠庙，日暮聊为《梁父吟》。

**30.秋兴八首（其一）**

［唐］杜 甫

玉露凋伤枫树林，巫山巫峡气萧森。

江间波浪兼天涌，塞上风云接地阴。

丛菊两开他日泪，孤舟一系故园心。

寒夜处处催刀尺，白帝城高急暮砧。

**31.羌村三首（其一）**

【唐】 杜 甫

峥嵘赤云西，日脚下平地。

柴门鸟雀噪，归客千里至。

妻孥怪我在，惊定还拭泪。

世乱遭飘荡，生还偶然遂。

邻人满墙头，感叹亦歔欷。

夜阑更秉烛，相对如梦寐。

**32.野望**

〔唐〕杜 甫

西山白雪三城戍，南浦清江万里桥。

海内风尘诸弟隔，天涯涕泪一身遥。

惟将迟暮供多病，未有涓埃答圣朝。

跨马出郊时极目，不堪人事日萧条。

**33.登乐游原**

【唐】杜牧

长空澹澹孤鸟没，万古销沉向此中。

看取汉家何事业，五陵无树起秋风

**34.题宣州开元寺水阁阁下宛溪夹溪居人**

【唐】杜牧

六朝文物草连空，天淡云闲今古同。

鸟去鸟来山色里，人歌人哭水声中。

深秋帘幕千家雨，落日楼台一笛风。

惆怅无日见范蠡，参差烟树五湖东。

**35.九日齐山登高**

［唐］杜 牧

江涵秋影雁初飞，与客携壶上翠微。

尘世难逢开口笑，菊花须插满头归。

但将酩酊酬佳节，不用登临恨落晖。

古往今来只如此，牛山何必独沾衣？

36.**[观刈麦](https://so.gushiwen.cn/shiwenv_796882166eaf.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[白居易](https://so.gushiwen.org/search.aspx?value=%e7%99%bd%e5%b1%85%e6%98%93)

田家少闲月，五月人倍忙。
夜来南风起，小麦覆陇黄。
妇姑荷箪食，童稚携壶浆，
相随饷田去，丁壮在南冈。
足蒸暑土气，背灼炎天光，
力尽不知热，但惜夏日长。
复有贫妇人，抱子在其旁，
右手秉遗穗，左臂悬敝筐。
听其相顾言，闻者为悲伤。
家田输税尽，拾此充饥肠。
今我何功德？曾不事农桑。
吏禄三百石，岁晏有余粮，
念此私自愧，尽日不能忘。

**37.寓意诗五首（其一）**

【唐】 白居易

豫樟生深山，七年而后知。

挺高二百尺，本末皆十围。

天子建明堂，此材独中规。

匠人执斤墨，采度将有期。

孟冬草木枯，烈火燎山陂。

疾风吹猛焰，从根烧到枝。

养材三十年，方成栋梁姿。

一朝为灰烬，柯叶无孑遗。

地虽生尔材，天不与尔时。

不如粪上英，犹有人掇之。

已矣勿重陈，重陈令人悲。

不悲焚烧苦，但悲采用迟。

38.**[红线毯](https://so.gushiwen.cn/shiwenv_a90d9444403b.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[白居易](https://so.gushiwen.org/search.aspx?value=%e7%99%bd%e5%b1%85%e6%98%93)

红线毯，择茧缲丝清水煮，拣丝练线红蓝染。
染为红线红于蓝，织作披香殿上毯。
披香殿广十丈馀，红线织成可殿铺。
彩丝茸茸香拂拂，线软花虚不胜物。
美人蹋上歌舞来，罗袜绣鞋随步没。
太原毯涩毳缕硬，蜀都褥薄锦花冷，
不如此毯温且柔，年年十月来宣州。
宣城太守加样织，自谓为臣能竭力。
百夫同担进宫中，线厚丝多卷不得。
宣城太守知不知，一丈毯，千两丝。
地不知寒人要暖，少夺人衣作地衣。

**39.题木居士二首**

[【唐】韩愈](https://hanyu.baidu.com/s?wd=%E9%9F%A9%E6%84%88)

火透波穿不计春，根如头面干如身。
偶然题作木居士，便有无穷求福人。
为神讵比沟中断，遇赏还同爨下馀。
朽蠹不胜刀锯力，匠人虽巧欲何如。

**40.省试湘灵鼓瑟**

〔唐〕钱 起

善鼓云和瑟，常闻帝子灵。

冯夷空自舞，楚客不堪听。

苦调凄金石，清音入杳冥。

苍梧来怨慕，白芷动芳馨。

流水传潇浦，悲风过洞庭。

曲终人不见，江上数峰青。

**41.秦王饮酒**

［唐］李贺

秦王骑虎游八极，

剑光照空天自碧。

羲和敲日玻璃声，

劫灰飞尽古今平。

龙头泻酒邀酒星，

金槽琵琶夜枨枨。

洞庭雨脚来吹笙，

酒酣喝月使倒行。

银云栉栉瑶殿明，

宫门掌事报一更。

花楼玉凤声娇狞，

海绡红文香浅清，

黄娥跌舞千年觥。

仙人烛树蜡烟轻，

青琴醉眼泪泓泓。

**42.晚晴**

【唐】 李商隐

深居俯夹城，春去夏犹清。

天意怜幽草，人间重晚晴。

并添高阁迥，微注小窗明。

越鸟巢干后，归飞体更轻。

**43.凉州馆中与诸判官夜集**

［唐］岑 参

弯弯月出挂城头，城头月出照凉州。

凉州七里十万家，胡人半解弹琵琶。

琵琶一曲肠堪断，风萧萧兮夜漫漫。

河西幕中多故人，故人别来三五春。

花门楼前见秋草，岂能贫贱相看老。

一生大笑能几回，斗酒相逢须醉倒。

**44.寄李儋元锡**

［唐］韦应物

去年花里逢君别，今日花开又一年。

世事茫茫难自料，春愁黯黯独成眠。

身多疾病思田里，邑有流亡愧俸钱。

闻道欲来相问讯，西楼望月几回圆。

**45.赋得暮雨送李胄**

〔唐〕韦应物

楚江微雨里，建业暮钟时。

漠漠帆来重，冥冥鸟去迟。

海门深不见，浦树远含滋。

相送情无限，沾襟比散丝。

46.**[观田家](https://so.gushiwen.cn/shiwenv_607e52074aea.aspx%22%20%5Ct%20%22_blank)**

[【唐】](https://so.gushiwen.org/shiwen/default.aspx?cstr=%e5%94%90%e4%bb%a3)[韦应物](https://so.gushiwen.org/search.aspx?value=%e9%9f%a6%e5%ba%94%e7%89%a9)

微雨众卉新，一雷惊蛰始。
田家几日闲，耕种从此起。
丁壮俱在野，场圃亦就理。
归来景常晏，饮犊西涧水。
饥劬不自苦，膏泽且为喜。
仓禀无宿储，徭役犹未已。
方惭不耕者，禄食出闾里。

47.**[田家](https://so.gushiwen.cn/shiwenv_b9bed562f15f.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[聂夷中](https://so.gushiwen.org/search.aspx?value=%e8%81%82%e5%a4%b7%e4%b8%ad)

父耕原上田，子劚山下荒。
六月禾未秀，官家已修仓。

48.**[过山农家](https://so.gushiwen.cn/shiwenv_29b7c08f4d45.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[顾况](https://so.gushiwen.org/search.aspx?value=%e9%a1%be%e5%86%b5)

板桥人渡泉声，茅檐日午鸡鸣。
莫嗔焙茶烟暗，却喜晒谷天晴。

49.**[首春逢耕者](http://www.baidu.com/link?url=smI2mCvPAXcl0LlYhKRjFqyEpJ1kJSEokzaatsqXAVXeuqy4tTUL3pOprE674gdRpi5i_VEcLwsTggSwTil08G4hkQF1R9P8J6l2ltZ2VhJe8OqYAmNl7rbM3Kf8vyos" \t "_blank)**

【唐】柳宗元

南楚春候早，余寒已滋荣。

土膏释原野，白蛰竞所营。

缀景未及郊，穑人先偶耕。

园林幽鸟啭，渚泽新泉清。

农事诚素务，羁囚阻平生。

故池想芜没，遗亩当榛荆。

慕隐既有系，图功遂无成。

聊从田父言，款曲陈此情。

眷然抚耒耜，回首烟云横。

50.**[田上](https://so.gushiwen.cn/shiwenv_8a473d6b4a85.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[崔道融](https://so.gushiwen.org/search.aspx?value=%e5%b4%94%e9%81%93%e8%9e%8d)

雨足高田白，披蓑半夜耕。
人牛力俱尽，东方殊未明。

51.**[田家行](https://so.gushiwen.cn/shiwenv_f732cfcdda1d.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[王建](https://so.gushiwen.org/search.aspx?value=%e7%8e%8b%e5%bb%ba)

男声欣欣女颜悦，人家不怨言语别。
五月虽热麦风清，檐头索索缲车鸣。
野蚕作茧人不取，叶间扑扑秋蛾生。
麦收上场绢在轴，的知输得官家足。
不望入口复上身，且免向城卖黄犊。
田家衣食无厚薄，不见县门身即乐。

52.**[浪淘沙（其六](https://so.gushiwen.cn/shiwenv_e17cdaf7e4f2.aspx%22%20%5Ct%20%22_blank)）**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[刘禹锡](https://so.gushiwen.org/search.aspx?value=%e5%88%98%e7%a6%b9%e9%94%a1)

日照澄洲江雾开，淘金女伴满江隈。
美人首饰侯王印，尽是沙中浪底来。

53.**[题农父庐舍](https://so.gushiwen.cn/shiwenv_91b346294f2d.aspx%22%20%5Ct%20%22_blank)**

【[唐】](https://so.gushiwen.org/shiwen/default.aspx?cstr=%e5%94%90%e4%bb%a3)[丘为](https://so.gushiwen.org/search.aspx?value=%e4%b8%98%e4%b8%ba)

东风何时至？已绿湖上山。
湖上春既早，田家日不闲。
沟塍流水处，耒耜平芜间。
薄暮饭牛罢，归来还闭关。

**54.古剑篇**

【唐】郭震
君不见昆吾铁冶飞炎烟百，红光紫气俱赫然。
良工锻炼凡几年，度铸得宝剑名龙泉。

龙泉颜色如霜雪，良工咨嗟叹奇绝。

琉璃玉匣吐莲花，错镂金环映明月。
正逢天问下无风尘，幸得周防君子身。

精光黯黯答青蛇色，文章片片绿龟鳞。

非直结交游侠子，亦曾亲近英雄人。
何言中路遭弃专捐，零落漂沦古狱边。

虽复沉埋无所用，犹能夜夜气冲天属。

**55.西江月·遣兴**

［宋］辛弃疾

醉里且贪欢笑，要愁那得工夫。近来始觉古人书，信著全无是处。

昨夜松边醉倒，问松我醉何如？只疑松动要来扶，以手推松曰去！

**56.鹧鸪天·送人**

〔宋〕辛弃疾

唱彻《阳关》泪未干，功名余事且加餐。浮天水送无穷树，带雨云埋一半山。

今古恨，几千般，只应离合是悲欢？江头未是风波恶，别有人间行路难。

**57.蝶恋花·庭院深深深几许**

［宋］欧阳修

庭院深深深几许？杨柳堆烟，帘幕无重数。玉勒雕鞍游冶处，楼高不见章台路。

雨横风狂三月暮。门掩黄昏，无计留春住。泪眼问花花不语，乱红飞过秋千去。

**58.望海潮·东南形胜**

［宋］柳 永

东南形胜，三吴都会，钱塘自古繁华。烟柳画桥，风帘翠幕，参差十万人家。云树绕堤沙，怒涛卷霜雪，天堑无涯。市列珠玑，户盈罗绮，竞豪奢。

重湖叠巘清嘉。有三秋桂子，十里荷花。羌管弄晴，菱歌泛夜，嬉嬉钓叟莲娃。千骑拥高牙。乘醉听萧鼓，吟赏烟霞。异日图将好景，归去凤池夸。

**59.东溪**

［宋］ 梅尧臣

行到东溪看水时，坐临孤屿发船迟。

野凫眠岸有闲意，老树着花无丑枝。

短短蒲茸齐似剪，平平沙石净于筛。

情虽不厌住不得，薄暮归来车马疲。

**60.孤  桐**

【宋】王安石

天质自森森，孤高几百寻。

凌霄不屈己，得地本虚心。

岁老根弥壮，阳骄叶更阴。

时时思解愠，原斫五弦琴。

61.**[江上渔者](https://so.gushiwen.cn/shiwenv_4b21381d3a76.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[范仲淹](https://so.gushiwen.org/search.aspx?value=%e8%8c%83%e4%bb%b2%e6%b7%b9)

江上往来人，但爱鲈鱼美。
君看一叶舟，出没风波里。

**62.望江南**

【宋】苏轼

春已老，春服几时成？

曲水浪低蕉叶稳，舞雩风软纻罗轻，

酣咏乐升平。

微雨过，何处不催耕。

百舌无言，桃李尽，柘林深处鹁鸪鸣。

春色属芜菁。

**63.阮郎归·初夏**

〔宋〕苏 轼

绿槐高柳咽新蝉，薰风初入弦。碧纱窗下水沈烟，棋声惊昼眠。

微雨过，小荷翻。榴花开欲然。玉盆纤手弄清泉。琼珠碎却圆。

**64.新城道中（其一）**

〔宋〕苏 轼

东风知我欲山行，吹断檐间积雨声。

岭上晴云披絮帽，树头初日挂铜钲。

野桃含笑竹篱短，溪柳自摇沙水清。

西崦人家应最乐，煮芹烧笋饷春耕。

65.**[插秧歌](https://so.gushiwen.cn/shiwenv_66b4aca3f699.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[杨万里](https://so.gushiwen.org/search.aspx?value=%e6%9d%a8%e4%b8%87%e9%87%8c)

田夫抛秧田妇接，小儿拔秧大儿插。
笠是兜鍪蓑是甲，雨从头上湿到胛。
唤渠朝餐歇半霎，低头折腰只不答。
秧根未牢莳未匝，照管鹅儿与雏鸭。

**66.小园**

【宋】陆游

小园烟草接邻家，桑柘阴阴一径斜。

卧读陶诗未终卷，又乘微雨去锄瓜。

67.**[鬻海歌](https://so.gushiwen.cn/shiwenv_3c668dcadfd5.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[柳永](https://so.gushiwen.org/search.aspx?value=%e6%9f%b3%e6%b0%b8)

鬻海之民何所营，妇无蚕织夫无耕。
衣食之源太寥落，牢盆鬻就汝轮征。
年年春夏潮盈浦，潮退刮泥成岛屿。
风干日曝咸味加，始灌潮波塯成卤。
卤浓碱淡未得闲，采樵深入无穷山。
豹踪虎迹不敢避，朝阳山去夕阳还。
船载肩擎未遑歇，投入巨灶炎炎热。
晨烧暮烁堆积高，才得波涛变成雪。
自從潴卤至飞霜，无非假贷充餱粮。
秤入官中得微直，一缗往往十缗偿。
周而复始无休息，官租未了私租逼。
驱妻逐子课工程，虽作人形俱菜色。
鬻海之民何苦门，安得母富子不贫。
本朝一物不失所，愿广皇仁到海滨。
甲兵净洗征轮辍，君有馀财罢鹽铁。
太平相业尔惟鹽，化作夏商周时节。

**68.乡村四月**

【宋】翁卷

绿遍山原白满川, 子规声里雨如烟。

乡村四月闲人少, 才了蚕桑又插田。

69.**[夏日田园杂兴](https://so.gushiwen.cn/shiwenv_a95ecfe48aeb.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[范成大](https://so.gushiwen.org/search.aspx?value=%e8%8c%83%e6%88%90%e5%a4%a7)

其一

梅子金黄杏子肥，麦花雪白菜花稀。

日长篱落无人过，惟有蜻蜓蛱蝶飞。
其二

五月江吴麦秀寒，移秧披絮尚衣单。

稻根科斗行如块，田水今年一尺宽。
其三

二麦俱秋斗百钱，田家唤作小丰年。

饼炉饭甑无饥色，接到西风熟稻天。
其四

百沸缲汤雪涌波，缲车嘈囋雨鸣蓑。

桑姑盆手交相贺，绵茧无多丝茧多。
其五

小妇连宵上绢机，大耆催税急於飞。

今年幸甚蚕桑熟，留得黄丝织夏衣。
其六

下田戽水出江流，高垄翻江逆上沟；

地势不齐人力尽，丁男长在踏车头。
其七

昼出耘田夜绩麻，村庄儿女各当家。

童孙未解供耕织，也傍桑阴学种瓜。
其八

槐叶初匀日气凉，葱葱鼠耳翠成双。

三公只得三株看，闲客清阴满北窗。
其九

黄尘行客汗如浆，少住侬家漱井香；

借与门前磐石坐，柳阴亭午正风凉。
其十

千顷芙蕖放棹嬉，花深迷路晚忘归。

家人暗识船行处，时有惊忙小鸭飞。
其十一

采菱辛苦废犁鉏，血指流丹鬼质枯。

无力买田聊种水，近来湖面亦收租。
其十二

蜩螗千万沸斜阳，蛙黾无边聒夜长。

不把痴聋相对治，梦魂争得到藜床？

70.**[田舍](https://so.gushiwen.cn/shiwenv_5a6979666d4c.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[范成大](https://so.gushiwen.org/search.aspx?value=%e8%8c%83%e6%88%90%e5%a4%a7)

呼唤携锄至，安排筑圃忙。
儿童眠落叶，鸟雀噪斜阳。
烟火村声远，林菁野气香。
乐哉今岁事，天末稻云黄。

**71.畲田词**

【宋】王禹偁

北山种了种南山，相助力耕岂有偏？愿得人间皆似我，也应四海少荒田。

**72.农谣**

【宋】方岳

雨过一村桑柘烟，林梢日暮鸟声妍。

青裙老姥遥相语，今岁春寒蚕未眠。

73.**[劳歌](https://so.gushiwen.cn/shiwenv_1fe4ee50e265.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[张耒](https://so.gushiwen.org/search.aspx?value=%e5%bc%a0%e8%80%92)

暑天三月元无雨，云头不合惟飞土。
深堂无人午睡余，欲动儿先汗如雨。
忽怜长街负重民，筋骸长彀十石弩。
半衲遮背是生涯，以力受金饱儿女。
人家牛马系高木，惟恐牛躯犯炎酷。
天工作民良久艰，谁知不如牛马福。

74.**[打麦](https://so.gushiwen.cn/shiwenv_2a584c158552.aspx%22%20%5Ct%20%22_blank)**

【[宋】](https://so.gushiwen.org/shiwen/default.aspx?cstr=%e5%ae%8b%e4%bb%a3)[张舜民](https://so.gushiwen.org/search.aspx?value=%e5%bc%a0%e8%88%9c%e6%b0%91)

打麦打麦，彭彭魄魄，声在山南应山北。
四月太阳出东北，才离海峤麦尚青，
转到天心麦已熟。
鶡旦催人夜不眠，竹鸡叫雨云如墨。
大妇腰镰出，小妇具筐逐，
上垅先捋青，下垅已成束。
田家以苦乃为乐，敢惮头枯面焦黑！
贵人荐庙已尝新，酒醴雍容会所亲；
曲终厌饫劳童仆，岂信田家未入唇！
尽将精好输公赋，次把升斗求市人。
麦秋正急又秧禾，丰岁自少凶岁多，
田家辛苦可奈何！
将此打麦词，兼作插禾歌。

**75.论诗三十首（其七）**

【[金末元初](https://so.gushiwen.org/shiwen/default.aspx?cstr=%e9%87%91%e6%9c%9d)】[元好问](https://so.gushiwen.org/search.aspx?value=%e5%85%83%e5%a5%bd%e9%97%ae)

慷慨悲歌绝不传，穹庐一曲本天然。
中洲万古英雄气，也到阴山敕勒川。

**76.〔中吕〕满庭芳 渔父词 （节选）**

［元］乔吉

湖平棹稳，桃花泛暖，柳絮吹春。蒌蒿香脆芦芽嫩，烂煮河豚。闲日月熬了些酒樽，恶风波飞不上丝纶。芳村近，田园隐隐，疑是避秦人。

**77.〔双调〕蟾宫曲**

［元］阿鲁威

问人间谁是英雄？有酾酒临江，横槊曹公。紫盖黄旗，多应借得，赤壁东风。更惊起南阳卧龙，便成名八阵图中。鼎足三分，一分西蜀，一分江东。

**78.吊岳王墓**

［明］高 启

大树无枝向北风，十年遗恨泣英雄。

班师诏已来三殿，射虏书犹说两宫。

每忆上方谁请剑，空嗟高庙自藏弓。

栖霞岭上今回首，不见诸陵白露中。

**79.赠昊十九**

【明】 李日华

为觅丹砂到市廛，

松声云影自壶天；

凭君点出琉霞盏，

去泛兰亭九曲泉。

**80.咏景德镇兀然亭**

【明】缪宗周

陶舍重重倚岸开，舟帆日日蔽江来；
工人莫献天机巧，此器能输郡国材。